Iļķene
Iļķene ir ciems Ādažu novada Ādažu pagastā, izvietojies pagasta austrumdaļā, 11 km no novada un pagasta centra Ādažiem un 39 km no Rīgas. Apdzīvotā vieta radusies ap Iļķenes muižas (Hilchensfähr) centru. Ciems atrodas Gaujas labajā krastā, iepretim citam pagasta ciemam Āņiem. Kādreiz uz Gaujas darbojusies pārceltuve, kurā pāri Gaujai veda Rīgas – Pēterburgas lielceļš, saukts arī par Rīgas – Tērbatas ceļu. Pirms Vidzemes šosejas izbūves šis bija galvenais sauszemes ceļš cauri Vidzemei.